

Dokumentacija

o nabavi za provedbu postupka jednostavne nabave

**Predmet nabave:**

**Nabava maski za potrebe poduzimanja mjera sprječavanja širenja koronavirusa 2019-nCoV na području Republike Hrvatske**

**Ev.broj: 67/2020 JN**

U.br. 01-1073-2-2020

Zagreb, svibanj 2020.

**Upute ponuditeljima za izradu ponude**

**1. Podaci o Naručitelju:**

- Naziv naručitelja: Klinika za infektivne bolesti “Dr. Fran Mihaljević”

- Sjedište naručitelja: Mirogojska cesta 8, 10000 Zagreb

- OIB: 47767714195

- Broj telefona: 01/2826-222 (centrala)

- Broj telefaksa: 01/2826-131

- Internetska adresa: [www.bfm.hr](http://www.bfm.hr)

- Adresa elektroničke pošte: bfm@bfm.hr

**2. Podaci o osobama zaduženim za kontakt:**

- Ime i prezime: Gordana Gradiški, mag. oec., Azra Čengić, mag. oec.

- Broj telefona: 01/2826-163, 091/4012 024

- Broj telefaksa: 01/2826-131

- Adresa elektroničke pošte: nabava@bfm.hr

**3. Podaci o postupku**

1. **Predmet nabave: Nabava maski za potrebe poduzimanja mjera sprječavanja širenja koronavirusa 2019-nCoV na području Republike Hrvatske**
2. **Evidencijski broj nabave:** 67/2020 JN
3. **CPV:** 19270000-9 Netkani materijali
4. **Nakon okončanja postupka nabave:** sklopit će se ugovor
5. **Rok isporuke**: sukcesivna isporuka prema pisanim narudžbenicama naručitelja; ovisno o predmetu nabave, rok isporuke ne smije biti duži od 48 sati od dostave narudžbenice
6. **Grupe:** Predmet nabave je podijeljen u grupe

|  |  |  |
| --- | --- | --- |
| Broj grupe | Naziv grupe | Ukupna procijenjena vrijednost grupe bez PDV-a, u kn |
|  | **Maske s ventilom 1** | **81.000,00** |
|  | **Maske s ventilom 2** | **43.000,00** |
|  | **Maske s ventilom 3** | **70.500,00** |

1. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuditelj za pojedinu grupu može dostaviti samo jednu ponudu.

**4. Podaci o predmetu nabave**

1. **Količina:** količina iskazana u troškovniku je okvirna
2. **Troškovnik i specifikacije:** Troškovnik se nalazi u zasebnom Excel dokumentu.
3. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna dokumentaciji o nabavi, odnosno, da je nepravilna. Takvu ponudu Naručitelj će odbiti.

**5. Osnove za isključenje i dokazi**

**A. OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze o da ne posjeduje osnove za isključenje:

1. **Potvrda porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda.

**B. DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

\* **Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

\* ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

1. **Dozvola za promet medicinskim proizvodima** sukladno Zakonu o medicinskim proizvodima (NN 76/13). Za utvrđivanje traženog dokaza ponuditelj je dužan priložiti dokaz da je

- upisan u očevidnik veleprodaja medicinskih proizvoda pri Agenciji za lijekove i medicinske proizvode za pravne i fizičke osobe sa sjedištem u Republici Hrvatskoj

- da ispunjava sve uvjete za obavljanje djelatnosti prometa na veliko medicinskih proizvoda u

državi u kojoj ima sjedište ukoliko je ponuditelj pravna ili fizička osoba sa sjedištem u

Europskoj uniji, sukladno članku 47. Zakona o medicinskom proizvodima.

U slučaju da gospodarski subjekt obavlja djelatnost uvoza ili je gospodarski subjekt

distributer medicinskih proizvoda iz trećih zemalja (zemlje koje nisu članice EU) dužan je

priložiti i dokaz da proizvođač ima ovlaštenog zastupnika u EU, sukladno članku 51 i 52

Zakona o medicinskim proizvodima.

Ponuditelj koji obavlja djelatnost uvoza ili djelatnost distribucije medicinskih proizvoda iz trećih zemalja sposoban je ukoliko dostavi dokaz da proizvođač nuđenog medicinskog proizvoda ima ovlaštenog zastupnika u EU.

Ponuditelj je sposoban ako ima valjanu dozvolu za promet medicinskim proizvodima tj. ukoliko je upisan u očevidnik veleprodaja medicinskih proizvoda pri Agenciji za lijekove i medicinske proizvode, odnosno ukoliko priloži važeće ovlaštenje za pravne i fizičke osobe sa sjedištem izvan Republike Hrvatske, a unutar Europske unije, a kojim dokazuje da ispunjava sve uvjete za obavljanje djelatnosti prometa na veliko medicinskih proizvoda u državi u kojoj ima sjedište.

**Ukoliko nuđeni proizvod ili dio nuđenih proizvoda nije medicinski proizvod/i ponuditelj je dužan priložiti Izjavu s popisom nemedicinskih proizvoda te nije dužan za te proizvode ukoliko su proizvodi porijeklom iz trećih zemalja priložiti potvrdu ili izjavu ovlaštenog zastupnika u EU-u.**

1. **Opisi ili fotografije s uputama o održavanju**

Gospodarski subjekt mora u ponudi dostaviti jedno od slijedećeg:

* katalog ili
* prospekt ili
* brošuru ili
* fotografiju s opisom ili
* drugu tehničku dokumentaciju

kojima se nedvojbeno dokazuje, a Naručitelj može prepoznati, da ponuđeno odgovara traženom u predmetu nabave.

Ukoliko ponuditelj priloži dokument koji nije na hrvatskom jeziku i latiničnom pismu ponuditelj je dužan je dostaviti na pisani zahtjev Naručitelja prijevod na hrvatski jezik koji **mora** biti preveden od stalnog sudskog tumača za odnosni strani jezik.

1. **Uzorci proizvoda**

Naručitelj može od ponuditelja zatražiti dostavu uzoraka za predmet nabave. Uzorci se dostavljaju u posebnoj pošiljci s naznakom „UZORCI“ u roku 5 dana od poziva Naručitelja za dostavom uzoraka - u pošiljku/e s uzorcima ponuditelj je obvezan priložiti popis dostavljenih uzoraka koji se u njima nalaze. Popis uzoraka sadrži redni broj, broj grupe i stavke unutar grupe na koju se on odnosi te količina, npr: uzorak za grupu xxx, stavka xxx, komada xxx.

Ponuditelj može uzorke dostaviti i odmah uz ponudu.

Uzorci se ne vraćaju. Ako Naručitelj ne bude mogao dostavljene uzorke dovesti u vezu s predmetom nabave te ukoliko ne ispunjavaju svoju svrhu sukladno traženom iz troškovnika, Naručitelj će odbiti ponudu te pristupiti ponovnom rangiranju dostavljenih i ocijenjenih ponuda.

Svi dokazi koji se dostavljaju mogu se dostaviti u neovjerenim preslikama.

**C. UVJETI SPOSOBNOSTI ZAJEDNICE PONUDITELJA**

Gospodarski subjekt ili zajednica ponuditelja mogu se, u svrhu dokazivanja sposobnosti, koristiti kapacitetima drugih gospodarskih subjekata, bez obzira na međusobni pravni odnos. U tom slučaju gospodarski subjekt mora dokazati naručitelju da će imati na raspolaganju resurse nužne za ispunjenje ugovora o javnoj nabavi. Od zajednice ponuditelja naručitelj ne zahtijeva formalnopravni oblik prije dostave ponude, no nakon što je ponuda zajednice ponuditelja odabrana, naručitelj može zahtijevati određeni pravni oblik u mjeri u kojoj je to potrebno za izvršenje ugovora.

Zajednička ponuda je ponuda dostavljena od strane zajednice ponuditelja, koji se obvezuju da će naručitelju solidarno izvršiti nabavu u skladu s ugovorom.

U ovom postupku nabave, dopušteno je sudjelovanje dvaju ili više ponuditelja u zajedničkoj ponudi zajednice ponuditelja. Ponuditelj koji je samostalno podnio ponudu ne smije istodobno sudjelovati u zajedničkoj ponudi zajednice ponuditelja.

**Ponuda zajednice ponuditelja mora sadržavati sve iz točke 7. ove Dokumentacije.**

**Ponuda zajednice ponuditelja mora sadržavati naznaku člana zajednice ponuditelja koji je ovlašten za komunikaciju s naručiteljem i koji je ovlašten potpisati zajedničku ponudu.**

**U zajedničkoj ponudi potrebno je dostaviti sve dokumente iz točke 5. ove Dokumentacije za svakog člana zajednice pojedinačno** čime svi članovi zajednice ponuditelja dokazuju (kumulativno) zajedničku sposobnost.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

**U zajedničkoj ponudi mora biti navedeno koji će dio ugovora o nabavi (predmet, količina, vrijednosti i postotni udio), izvršavati pojedini član zajednice ponuditelja.**

**6. Provjera ponuditelja:**

1. Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.
2. Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.
3. Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.
4. Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.
5. U slučaju iz stavka 4. ove točke Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

**7. VAŽNO! Sadržaj ponude:**

Ponuditelji ponudu predaju u izvorniku, sa sadržajem i prilozima:

- ponudbeni list - u cijelosti ispunjen, ovjeren i potpisan – obrazac se nalazi u prilogu ove dokumentacije

- troškovnik - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka

- tražene dokaze iz točke 5

- ovjeren prijedlog ugovora (praznine u ugovoru nije potrebno popunjavati)

- jamstvo za ozbiljnost ponude

Napomena (ako je predmet nabave podijeljen na grupe): Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

**8. Način određivanja cijene ponude**

Cijena ponude izražava se za cijeli predmet nabave. Odabir za kriterij je ekonomski najpovoljnija ponuda (100% kriterija čini cijena). U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

**9. Način izrade ponude:**

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Stranice ponude se označavaju na način da je vidljiv redni broj stranice i ukupan broj stranica ponude- **rukom se numeriraju stranice, od prve do zadnje stranice uključujući sve papire uvezene jamstvenikom (primjerice ponuda s ukupno 20 stranica se označava na slijedeći način: 1/20, 2/20, 3/20 itd.)**

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 9. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane.**

**10. Rok valjanosti ponude**

Rok valjanosti ponude je najmanje 60 dana od krajnjeg roka za dostavu ponuda.

**11. Način dostave ponude:**

- Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

- Ponuda se dostavlja u zatvorenoj omotnici. Na omotnici ponude mora biti naznačeno: naziv i adresa naručitelja, naziv i adresa ponuditelja, evidencijski broj nabava, predmet nabave, naznaka „ne otvaraj“.

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 11. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane.**

**12. Rok za dostavu ponuda:**

**15.05.2020. godine do 10:00 sati, bez** obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**13. Uvjeti plaćanja:**

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Prilozi računu se dostavlja na adresu naručitelja: Klinika za infektivne bolesti „dr. Fran Mihaljević“, 10 000 Zagreb.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**14. Jamstvo za ozbiljnost ponude**

Temeljem članka 11. Pravilnika o postupku provođenja jednostavne nabave ur.broj 01-1914-1-2019 od dana 28.11.2019., Naručitelj zahtjeva od gospodarskog subjekta dostavu Jamstva za ozbiljnost ponude. Jamstvo za ozbiljnost ponude se određuje u apsolutnom iznosu, koji ne smije biti veći od 3% procijenjene vrijednosti nabave.

Jamstvo za ozbiljnost ponude prema grupama iznosi:

|  |  |  |
| --- | --- | --- |
| Broj grupe | Naziv grupe | Ukupna procijenjena vrijednost grupe bez PDV-a, u kn |
|  | **Maske s ventilom 1** | 2.000,00 |
|  | **Maske s ventilom 2** | 1.000,00 |
|  | **Maske s ventilom 3** | 2.000,00 |

Jamstvo se dostavlja u obliku:

1. **bjanko zadužnice** (s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. **bankarske garancije** ( mora biti bezuvjetna na “prvi poziv“ i „bez prigovora“ ) ili
3. **novčanog pologa** - IBAN HR1210010051863000160, model 64, u pozivu na broj upisati: 9725-26459-23953- – upisati jamstvo za ozbiljnost ponude. Dokaz o uplati novčanog pologa ponuditelj je dužan priložiti u ponudi.

Jamstvo za ozbiljnost ponude se aktivira:

- u slučaju odustajanja ponuditelja od svoje ponude u roku njezine valjanosti,

- nedostavljanja ažuriranih popratnih dokumenata

- neprihvaćanja ispravka računske greške,

- odbijanja potpisivanja ugovora o javnoj nabavi ili okvirnog sporazuma ili

- nedostavljanja jamstva za uredno ispunjenje ugovora o javnoj nabavi ili okvirnog sporazuma (ako je traženo)

ako okvirni sporazum obvezuje na sklapanje i izvršenje

Trajanje jamstva za ozbiljnost ponude, ukoliko je traženo, mora biti sukladno roku valjanosti ponude, a gospodarski subjekt može dostaviti jamstvo koje je duže od roka valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

**PONUDBENI LIST**  *Prilog 1*

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku, : **Nabava maski za potrebe poduzimanja mjera sprječavanja širenja koronavirusa 2019-nCoV na području Republike Hrvatske., Ev.broj: 67/2020 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja ili zajednice ponuditelja (navesti sve članove zajednice te označiti nositelja zajednice):** | |
| **Adresa sjedišta ponuditelja ili svih članova zajednice ponuditelja:** | |
| **OIB ponuditelja ili svih članova zajednice ponuditelja:** | |
| **Broj računa ponuditelja ili svih članova zajednice ponuditelja :** | |
| **u sustavu PDV-a :** | **da ne** (zaokružiti) |
| **Telefon ponuditelja ili nositelja zajednice ponuditelja:** | |
| **Telefaks ponuditelja ili nositelja zajednice ponuditelja:** | |
| **E-mail ponuditelja ili nositelja zajednice ponuditelja:** | |
| **Adresa za dostavu pošte ponuditelja ili nositelja zajednice ponuditelja:** | |
| **Kontakt osoba/e ponuditelja ili nositelja zajednice ponuditelja:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** ………………………………………………(minimalan rok određen u točki 10. Dokumentacije o nabavi)

Ponuditelj ili nositelj zajednice ponuditelja:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2020. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

**PRIJEDLOG UGOVORA** Prilog 2

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**  \_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor \_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Isporučitelj)

i

**Klinika za infektivne bolesti «Dr.Fran Mihaljević» Zagreb, Mirogojska 8**, OIB 47767714195, koju zastupa ravnateljica prof. dr. sc. Alemka Markotić, dr. med. (u daljnjem tekstu: Naručitelj)

sklopili su slijedeći

**UGOVOR O PRODAJI ROBE**

**Broj 67/2020 JN**

**PREDMET UGOVORA**

**Članak 1**

Ugovorne strane sklapaju ovaj ugovor na temelju ponude Isporučitelja broj \_\_\_\_\_\_od \_\_\_\_\_\_\_\_\_\_ godine, podnesene u postupku jednostavne nabave za predmet nabave: **Nabava maski za potrebe poduzimanja mjera sprječavanja širenja koronavirusa 2019-nCoV na području Republike Hrvatske.**

Prihvaćena Ponuda Isporučitelja i Troškovnik priloženi su ovom Ugovoru i čine njegov sastavni dio.

Naručitelj i Isporučitelj sklapaju ugovor o prodaji robe na rok od jedne godine od dana sklapanja ugovora, odnosno do trenutka sklapanja ugovora po provedenom javnom nadmetanju u sklopu projekta „Objedinjene javne nabave“ Ministarstva zdravstva RH.

**VRIJEDNOST UGOVORA**

**Članak 2**

Vrijednost ugovora iznosi \_\_\_\_\_\_\_\_\_\_\_\_\_\_\_\_kn bez PDV-a, odnosno \_\_\_\_\_\_\_\_\_\_\_\_\_\_\_\_\_\_ kn s PDV-om. Ugovor se sklapa na razdoblje od 12 (dvanaest) mjeseci od dana potpisivanja ugovora.

Cijene artikala utvrđene u Ponudi Isporučitelja su nepromjenjive i vrijede kroz cijelo vrijeme važenja Ugovora, a uključuju sve troškove FCO istovarno mjesto Naručitelja.

**PRAVA I OBVEZE ISPORUČITELJA**

**Članak 3**

Isporučitelj se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, vršiti isporuku roba iz članka 1. ovog Ugovora.

Rok isporuke robe je do 48 sati po primitku narudžbenice.

**Članak 4**

Isporučitelj se obvezuje prilikom svake isporuke ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

Račun koji nije u skladu s ugovornim odredbama Naručitelj će odmah vratiti Isporučitelju.

Na elektroničkom računu Isporučitelj mora navesti broj narudžbenice Naručitelja na temelju koje je ispostavio Naručitelju elektronički račun.

Isporučitelj je obvezan uz elektronički račun priložiti potpisanu otpremnicu.

Ukoliko Isporučitelj ne bude u mogućnosti isporučiti robu u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

**PRAVA I OBVEZE NARUČITELJA**

**Članak 5**

Roba će se nabavljati sukcesivno tijekom ugovorenog razdoblja, a dinamika isporuke i stvarne količine utvrđivat će se pojedinačnim narudžbama, u skladu s potrebama Naručitelja.

Naručitelj nije obvezan naručiti svu količinu predviđenu Troškovnikom koji je sastavni dio ovog ugovora.

Naručitelj se obvezuje ispostavljeni elektronički račun platiti u roku od 60 dana od dana isporuke robe prema pojedinačnoj narudžbi i ispostavi elektroničkog računa.

Početak roka plaćanja teče od dana primitka elektroničkog računa. Ukoliko Naručitelj vraća ispostavljeni račun, prema čl. 5, st. 2 ovog Ugovora, rok plaćanja ne teče do primitka ispravnog elektroničkog računa.

**Članak 6**

U slučaju da Isporučitelj ne isporučuje robu sukladnu Ponudi i Troškovniku, Naručitelj može nabaviti robu po tekućoj cijeni na tržištu i zahtijevati od Isporučitelja razliku između cijene utvrđene ovim Ugovorom i cijene kupljene robe po tekućoj cijeni na tržištu radi pokrića.

**Članak 7**

Naručitelj zadržava pravo jednostranog raskida Ugovora ukoliko Isporučitelj:

* ne isporučuje robu u zadanim rokovima
* isporučuje robu koja nema ugovorenu kvalitetu
* ne pridržava se cijena navedenih u ponudi koja je sastavni dio ovog ugovora

U slučaju nastanka okolnosti iz stavka 1. ovog članka Naručitelj je dužan Isporučitelja pisanim putem izvijestiti o razlozima zbog kojih raskida ugovor.

Rok za raskid ugovora je 15 ( petnaest ) dana od dana dostave pisanog izvješća o raskidu ugovora.

**PRIJELAZNE I ZAVRŠNE ODREDBE**

**Članak 8**

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

**Članak 9**

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

**Članak 10**

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xx-xx-2020

U Zagrebu, xx.xx.2020.

Prodavatelj:

direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naručitelj:

ravnateljica

prof. dr. sc. Alemka Markotić, dr. med.

U \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2020.